
ΠΕΙΡΑΙΑΣ  15/09/2026, Α.Π: 101           
ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ
13 χρόνια από τη δολοφονία του Παύλου Φύσσα
ΟΛΟΙ/ΕΣ ΣΤΗΝ 
ΑΝΤΙΦΑΣΙΣΤΙΚΗ ΣΥΓΚΕΝΤΡΩΣΗ ΤΙΜΗΣ ΚΑΙ ΜΝΗΜΗΣ

Παρασκευή 18/9, πορεία από το μνημείο του Παύλου (στο Κερατσίνι) 
προς τη Μάντρα του Μπλόκου της Κοκκινιάς, 17.30
Συνάδελφοι, συναδέλφισσες, 
Στις 18 Σεπτέμβρη συμπληρώνονται 13 χρόνια από τη δολοφονία του Παύλου Φύσσα στο Κερατσίνι, από τάγμα εφόδου της ναζιστικής εγκληματικής οργάνωσης, της «Χρυσής Αυγής». 
Δεν ξεχνάμε! Δε συγχωρούμε! Συνεχίζουμε τον αγώνα ενάντια στον φασισμό και στο σύστημα που τον γεννά, τον θρέφει και τον αξιοποιεί.

Η δολοφονία του Παύλου, λίγες μέρες μετά την οργανωμένη δολοφονική επίθεση των χρυσαυγιτών σε συνδικαλιστές του ΠΑΜΕ στο Πέραμα, αποκάλυψε για άλλη μια φορά τον πραγματικό ρόλο της ναζιστικής εγκληματικής συμμορίας της Χρυσής Αυγής, των ταγμάτων εφόδου, των φασιστών συνολικά: μακρύ χέρι του συστήματος, στην υπηρεσία του κεφαλαίου και των καπιταλιστών. 

Εργαζόμενοι, συνδικαλιστές, μετανάστες, νέοι και κάθε άνθρωπος που αγωνίζεται, που αντιστέκεται απέναντι στην εκμετάλλευση, τον πόλεμο, τη φτώχεια και τον ξεριζωμό, βρίσκονται στο στόχαστρό τους. Υπερασπίζονται τα συμφέροντα του σάπιου συστήματος, για να κρυφτεί η  εγκληματική πολιτική του κέρδους των λίγων και των συνεπειών της, απέναντι στην ικανοποίηση των αναγκών των πολλών.

Η επίθεση στους μισθούς και στα εργατικά δικαιώματα, η ένταση της καπιταλιστικής εκμετάλλευσης, η διεύρυνση των κοινωνικών ανισοτήτων, η διάλυση των δημόσιων και κοινωνικών δομών, η καταστολή, η ακρίβεια και η προσπάθεια να εγκλωβιστεί η λαϊκή δυσαρέσκεια σε ακίνδυνους δρόμους για την κυρίαρχη πολιτική του κέρδους, δημιουργούν και το έδαφος πάνω στο οποίο επιχειρείται να δυναμώσουν ξανά φασιστικές και ακροδεξιές δυνάμεις.

Συνεχίζουμε την πάλη ενάντια στην κυρίαρχη πολιτική και τις αντιλαϊκές συνέπειές της. Συνεχίζουμε την πάλη ενάντια σε κάθε είδους φασιστική και ρατσιστική απειλή. Δεν θα επιτρέψουμε στους ναζιστές να σηκώσουν ξανά κεφάλι! Μπορούμε και θα τους αντιμετωπίσουμε όποτε χρειαστεί ξανά!

Στηρίζουμε και καλούμε στην αντιφασιστική συναυλία την Πέμπτη 17 Σεπτεμβρίου, στις 18.30 μ.μ., στα Λιπάσματα Δραπετσώνας (ΣΙΛΟ) και καλούμε σε μαζική συμμετοχή στην αντιφασιστική συγκέντρωση στο Κερατσίνι την Παρασκευή 19 Σεπτεμβρίου, στις 17.30, στο μνημείο του Παύλου Φύσσα (Π. Φύσσα 60) και στην πορεία στο μπλόκο της Κοκκινιάς.
13 χρόνια μετά, δεν ξεχνάμε! 
Ο φασισμός τσακίζεται με την οργανωμένη πάλη του λαού!

ΓΙΑ ΤΟ  Δ.Σ.
	Ο ΓΕΝ. ΓΡΑΜΜΑΤΕΑΣ

